CELEX: 32012D0081
Language: lv
Date: 2012-02-10 00:00:00
Title: 2012/81/ES: Komisijas Īstenošanas lēmums ( 2012. gada 10. februāris ), ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kuri satur ģenētiski modificētas sojas pupas A5547-127 (ACS-GMØØ6-4), sastāv vai ir ražoti no tām (izziņots ar dokumenta numuru C(2012) 691)  Dokuments attiecas uz EEZ

14.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 40/10
            
         KOMISIJAS ĪSTENOŠANAS LĒMUMS
   (2012. gada 10. februāris),
   ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kuri satur ģenētiski modificētas sojas pupas A5547-127 (ACS-GMØØ6-4), sastāv vai ir ražoti no tām
   (izziņots ar dokumenta numuru C(2012) 691)
   (Autentisks ir tikai teksts vācu valodā)
   (Dokuments attiecas uz EEZ)
   (2012/81/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību (1) un jo īpaši tās 7. panta 3. punktu un 19. panta 3. punktu,
   tā kā:
   
               (1)
            
            
               Uzņēmums Bayer CropScience AG saskaņā ar Regulas (EK) Nr. 1829/2003 5. un 17. pantu 2008. gada 31. martā Nīderlandes kompetentajai iestādei iesniedza pieteikumu par tādas pārtikas, pārtikas sastāvdaļu un barības laišanu tirgū, kas satur ģenētiski modificētas sojas pupas A5547-127, sastāv vai ir ražota no tām (“pieteikums”).
            
         
               (2)
            
            
               Pieteikums attiecas arī uz tādu produktu laišanu tirgū, kas satur sojas pupas A5547-127 vai sastāv no tām, bet kas nav pārtika vai barība, un kas paredzēti tādiem pašiem izmantošanas veidiem kā jebkuras citas sojas pupas, izņemot audzēšanu. Tāpēc saskaņā ar Regulas (EK) Nr. 1829/2003 5. panta 5. punktu un 17. panta 5. punktu tajā ir iekļauta informācija un dati, kas prasīti atbilstoši III un IV pielikumam Eiropas Parlamenta un Padomes 2001. gada 12. marta Direktīvā 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu (2), un informācija un secinājumi par riska novērtējumu, kas veikts saskaņā ar Direktīvas 2001/18/EK II pielikumā noteiktajiem principiem. Turklāt tajā saskaņā ar Direktīvas 2001/18/EK VII pielikumu ir iekļauts monitoringa plāns par ietekmi uz vidi.
            
         
               (3)
            
            
               Saskaņā ar Regulas (EK) Nr. 1829/2003 6. un 18. pantu Eiropas Pārtikas nekaitīguma iestāde (“EFSA”) 2011. gada 10. maijā sniedza labvēlīgu atzinumu. Tā uzskatīja, ka attiecībā uz potenciālo ietekmi uz cilvēku un dzīvnieku veselību vai vidi sojas pupas A5547-127, kā izklāstīts pieteikumā, ir tikpat drošas kā ģenētiski nemodificētas sojas pupas (3).
            
         
               (4)
            
            
               Apspriedusies ar valstu kompetentajām iestādēm, kā noteikts minētās regulas 6. panta 4. punktā un 18. panta 4. punktā, EFSA savā atzinumā ņēma vērā visus dalībvalstu uzdotos konkrētos jautājumus un paustās bažas.
            
         
               (5)
            
            
               Jo īpaši EFSA secināja, ka sastāva un agronomisko īpašību ziņā sojas pupas A5547-127 neatšķiras no ģenētiski nemodificētām sojas pupām un ka tās ir ekvivalentas citām komerciālām sojas pupu šķirnēm, izņemot iekļauto pazīmi, tāpēc nav vajadzīgi pētījumi par pārtikas/barības nekaitīgumu, kuros izmantoti dzīvnieki (piem., 90 dienu ilgs toksicitātes pētījums, kurā izmantotas žurkas).
            
         
               (6)
            
            
               Turklāt šajā atzinumā EFSA secināja, ka pieteikuma iesniedzēja iesniegtais vides monitoringa plāns, kurā ietverts vispārējs uzraudzības plāns, atbilst paredzētajam produktu lietošanas veidam.
            
         
               (7)
            
            
               Ņemot vērā šos apsvērumus, būtu jāpiešķir atļauja pieteikumā aprakstītajiem produktiem, kas satur sojas pupas A5547-127, sastāv vai ir ražoti no tām (“produkti”).
            
         
               (8)
            
            
               Saskaņā ar Komisijas 2004. gada 14. janvāra Regulu (EK) Nr. 65/2004, ar ko nosaka sistēmu ģenētiski modificēto organismu unikālo identifikatoru izveidei un piešķiršanai (4), katram ĢMO jāpiešķir unikāls identifikators.
            
         
               (9)
            
            
               Pamatojoties uz EFSA atzinumu, attiecībā uz pārtiku, pārtikas sastāvdaļām un barību, kas satur sojas pupas A5547-127, sastāv vai ir ražota no tām, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu, ka produkti tiek lietoti tikai atļaujā noteiktajos veidos saskaņā ar šo lēmumu, marķējot tādu barību, kas satur ĢMO vai sastāv no tiem, un tādus produktus, kas nav pārtika vai barība un kas satur ĢMO vai sastāv no tiem, par kuru izmantošanu ir pieprasīta atļauja, būtu skaidri jānorāda, ka attiecīgos produktus nedrīkst lietot audzēšanai.
            
         
               (10)
            
            
               Eiropas Parlamenta un Padomes 2003. gada 22. septembra Regulas (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK (5), 4. panta 6. punktā noteiktas marķēšanas prasības produktiem, kas satur ĢMO vai sastāv no tiem. Izsekojamības prasības produktiem, kas satur ĢMO vai sastāv no tiem, ir izklāstītas minētās regulas 4. panta 1. līdz 5. punktā, un izsekojamības prasības pārtikai un barībai, kas ražota no ĢMO, – minētās regulas 5. pantā.
            
         
               (11)
            
            
               Atļaujas turētājam būtu jāiesniedz ikgadēji ziņojumi par to pasākumu īstenošanu un rezultātiem, kuri izklāstīti monitoringa plānā par ietekmi uz vidi. Minētie rezultāti būtu jāiesniedz saskaņā ar Komisijas 2009. gada 13. oktobra Lēmumu 2009/770/EK, ar ko atbilstīgi Eiropas Parlamenta un Padomes Direktīvai 2001/18/EK nosaka standarta ziņojuma paraugus monitoringa rezultātu paziņošanai par to ģenētiski modificētu organismu apzinātu izplatīšanu vidē, kas ir produkti vai iekļauti produktos ar mērķi tos laist tirgū (6). EFSA atzinumā nav pamatojuma tam, lai izvirzītu īpašus nosacījumus vai ierobežojumus saistībā ar laišanu tirgū un/vai īpašus nosacījumus vai ierobežojumus attiecībā uz pārtikas un barības lietošanu un darbībām ar to, ieskaitot prasības pārtikas un barības lietošanas uzraudzībai pēc laišanas tirgū, vai īpašus nosacījumus konkrētu ekosistēmu/vides un/vai ģeogrāfisko teritoriju aizsardzībai atbilstoši Regulas (EK) Nr. 1829/2003 6. panta 5. punkta e) apakšpunktam un 18. panta 5. punktam.
            
         
               (12)
            
            
               Visa attiecīgā informācija par atļauju piešķiršanu produktiem būtu jāiekļauj ģenētiski modificētās pārtikas un barības Kopienas reģistrā, kā paredzēts Regulā (EK) Nr. 1829/2003.
            
         
               (13)
            
            
               Kā noteikts 9. panta 1. punktā un 15. panta 2. punkta c) apakšpunktā Eiropas Parlamenta un Padomes 2003. gada 15. jūlija Regulā (EK) Nr. 1946/2003 par ģenētiski modificētu organismu pārvietošanu pāri robežām (7), šis lēmums ar Bioloģiskās drošības starpniecības centra palīdzību ir jāizziņo valstīm, kuras parakstījušas Kartahenas protokolu par bioloģisko drošību, kas pievienots Konvencijai par bioloģisko daudzveidību.
            
         
               (14)
            
            
               Šajā lēmumā paredzētie pasākumi tika apspriesti ar pieteikuma iesniedzēju.
            
         
               (15)
            
            
               Pārtikas aprites un dzīvnieku veselības pastāvīgā komiteja nav sniegusi atzinumu tās priekšsēdētāja noteiktajā termiņā. Īstenošanas akts tika uzskatīts par nepieciešamu, un priekšsēdētājs iesniedza akta projektu turpmākai apspriešanai pārsūdzības komitejā. Pārsūdzības komiteja nav sniegusi atzinumu,
            
         IR PIEŅĒMUSI ŠO LĒMUMU.
   1. pants
   Ģenētiski modificēts organisms un unikāls identifikators
   Ģenētiski modificētām sojas pupām A5547-127, kas minētas šā lēmuma pielikuma b) punktā, saskaņā ar Regulu (EK) Nr. 65/2004 ir piešķirts unikālais identifikators ACS-GMØØ6-4.
   2. pants
   Atļauja
   Saskaņā ar šajā lēmumā paredzētajiem nosacījumiem Regulas (EK) Nr. 1829/2003 4. panta 2. punkta un 16. panta 2. punkta nolūkā atļaujas piešķir šādiem produktiem:
   
               a)
            
            
               pārtikai un pārtikas sastāvdaļām, kas satur sojas pupas ACS-GMØØ6-4, sastāv vai ir ražotas no tām;
            
         
               b)
            
            
               barībai, kas satur sojas pupas ACS-GMØØ6-4, sastāv vai ir ražota no tām;
            
         
               c)
            
            
               produkti, kas nav pārtika vai barība un kas satur sojas pupas ACS-GMØØ6-4 vai sastāv no tām, un kas paredzēti tādai pašai izmantošanai kā jebkuras citas sojas pupas, izņemot audzēšanu.
            
         3. pants
   Marķēšana
   1.   Ievērojot Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā noteiktās marķēšanas prasības, “organisma nosaukums” ir “sojas pupas”.
   2.   Uz šā lēmuma 2. panta b) un c) apakšpunktā minēto produktu, kas satur sojas pupas ACS-GMØØ6-4, sastāv vai ir ražoti no tām, marķējuma un to pavaddokumentos ir frāze “nav paredzēts audzēšanai”.
   4. pants
   Ietekmes uz vidi monitorings
   1.   Atļaujas turētājs nodrošina, ka atbilstoši pielikuma h) punktam tiek izveidots un īstenots monitoringa plāns par ietekmi uz vidi.
   2.   Atļaujas turētājs iesniedz Komisijai ikgadējus ziņojumus par monitoringa plānā izklāstīto pasākumu īstenošanu un rezultātiem saskaņā ar Lēmumu 2009/770/EK.
   5. pants
   Kopienas reģistrs
   Šā lēmuma pielikumā izklāstīto informāciju saskaņā ar Regulas (EK) Nr. 1829/2003 28. pantu iekļauj ģenētiski modificētās pārtikas un barības Kopienas reģistrā.
   6. pants
   Atļaujas turētājs
   Atļaujas turētājs ir uzņēmums Bayer CropScience AG.
   7. pants
   Piemērošanas termiņš
   Šo lēmumu piemēro 10 gadus no tā izziņošanas dienas.
   8. pants
   Adresāts
   Šis lēmums ir adresēts Bayer CropScience AG, Alfred-Nobel-Strasse 50, 40789 Monheim am Rhein, Germany.
   
      Briselē, 2012. gada 10. februārī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 268, 18.10.2003., 1. lpp.
   
      (2)  OV L 106, 17.4.2001., 1. lpp.
   
      (3)  http://registerofquestions.efsa.europa.eu/roqFrontend/questionLoader?question=EFSA-Q-2011-00292.
   
      (4)  OV L 10, 16.1.2004., 5. lpp.
   
      (5)  OV L 268, 18.10.2003., 24. lpp.
   
      (6)  OV L 275, 21.10.2009., 9. lpp.
   
      (7)  OV L 287, 5.11.2003., 1. lpp.
   
      PIELIKUMS
      a)   Pieteikuma iesniedzējs un atļaujas turētājs
      
      
                  Nosaukums
               
               
                  :
               
               
                  Bayer CropScience AG
               
            
                  Adrese
               
               
                  :
               
               
                  Alfred-Nobel-Strasse 50, 40789 Monheim am Rhein, Germany
               
            b)   Produktu apzīmējums un specifikācija
      
      
                  1)
               
               
                  pārtika un pārtikas sastāvdaļas, kas satur sojas pupas ACS-GMØØ6-4, sastāv vai ir ražotas no tām;
               
            
                  2)
               
               
                  barība, kas satur sojas pupas ACS-GMØØ6-4, sastāv vai ir ražota no tām;
               
            
                  3)
               
               
                  produkti, kas nav pārtika vai barība un kas satur sojas pupas ACS-GMØØ6-4 vai sastāv no tām, un kas paredzēti tādai pašai izmantošanai kā jebkuras citas sojas pupas, izņemot audzēšanu.
               
            Ģenētiski modificētās sojas pupas ACS-GMØØ6-4, kā izklāstīts pieteikumā, izstrādā PAT proteīnu, kas piešķir noturību pret glufozinātamonija herbicīdu.
      c)   Marķējums
      
      
                  1)
               
               
                  Ievērojot Regulas (EK) Nr. 1829/2003 13. panta 1. punktā un 25. panta 2. punktā un Regulas (EK) Nr. 1830/2003 4. panta 6. punktā noteiktās īpašās marķēšanas prasības, “organisma nosaukums” ir “sojas pupas”.
               
            
                  2)
               
               
                  Uz šā lēmuma 2. panta b) un c) apakšpunktā minēto produktu, kas satur sojas pupas ACS-GMØØ6-4 vai sastāv no tām, marķējuma un to pavaddokumentos ir frāze “nav paredzēts audzēšanai”.
               
            d)   Noteikšanas metode
      
      
                  —
               
               
                  gadījumam specifiska reāllaika polimerāzes ķēdes reakcijas metode sojas pupu ACS-GMØØ6-4 kvantitatīvai noteikšanai,
               
            
                  —
               
               
                  validēta Savienības references laboratorijā, kas izveidota saskaņā ar Regulu (EK) Nr. 1829/2003, publicēta tīmekļa vietnē http://gmo-crl.jrc.ec.europa.eu/statusofdoss.htm,
               
            
                  —
               
               
                  atsauces materiāls: AOCS 0707-C3 un 0707-A2, kas pieejams American Oil Chemists Society tīmekļa vietnē http://www.aocs.org/tech/crm.
               
            e)   Unikālais identifikators
      
      ACS-GMØØ6-4
      f)   Informācija, kas jānodrošina saskaņā ar II pielikumu Kartahenas protokolam par bioloģisko drošību, kas pievienots Konvencijai par bioloģisko daudzveidību
      
      Bioloģiskās drošības starpniecības centrs, ieraksta identifikācija: skatīt [aizpildīt, kad izziņos].
      g)   Nosacījumi vai ierobežojumi produktu laišanai tirgū, lietošanai vai darbībām ar tiem
      
      Nepiemēro.
      h)   Monitoringa plāns
      
      Monitoringa plāns par ietekmi uz vidi atbilstoši Direktīvas 2001/18/EK VII pielikumam.
      [Saite: plāna publikācija internetā]
      i)   Prasības par uzraudzību pēc produktu laišanas tirgū attiecībā uz pārtikas produkta lietošanu uzturā
      
      Nepiemēro.
      
         Piezīme. Laika gaitā var būt nepieciešams mainīt saites uz attiecīgajiem dokumentiem. Šādas pārmaiņas tiks publiskotas, atjauninot datus ģenētiski modificētās pārtikas un barības Kopienas reģistrā.